Blur
Store norske leksikon,Kunst og estetikk,Musikk,Populærmusikk,Pop og rock,Internasjonal pop og rock
Blur er et britisk poprockband. De var det første britpopbandet som slo igjennom, og de hadde enorm suksess med sine singler og album i 1990-årene. Fra 1997 spilte de mer eksperimentell og mindre kommersiell musikk.
Bandet ble dannet i London i 1989 av vokalisten Damon Albarn (født 1968), gitaristen Graham Coxon (født 1969), bassisten Alex James (født 1968) og trommeslageren Dave Rowntree (født 1964). De singledebuterte med She's So High i 1990. Året etter slo Blur gjennom med There's No Other Way. Alle deres album har nådd Topp 15 i hjemlandet. Album Leisure (1991)  Modern Life Is Rubbish (1993)  Parklife (1994)  The Great Escape (1995)  Blur (1997)  13 (1999)  Think Tank (2003)  The Magic Whip (2015) Største hits There's No Other Way fra 1991  Girls And Boys fra 1994  Parklife fra 1994  Country House fra 1995  The Universal fra 1995  Stereotypes fra 1996  Charmless Man fra 1996  Beetlebum, Song 2 fra 1997  On Your Own fra 1997  Tender fra 1999  Music Is My Radar fra 2000  Out Of Time fra 2002 Damon Albarns soloprosjekter Lederen og låtskriveren Damon Albarn hadde på 2000-tallet suksess med Gorillaz og enkelte andre sideprosjekter. Mali Music (2002) var et samarbeid med Afel Bocoum, Toumani Diabaté og andre musikere fra Mali. Mellom 2013 og 2019 ga Albarn ut fire album og én EP med Africa Express.The Good, The Bad & The Queen (2007) var det selvtitulerte albumet til et band som besto av bassisten Paul Simonon (The Clash), trommeslageren Tony Allen og gitaristen Simon Tong (The Verve). Oppfølgeren Merrie Land kom i 2018.Supergruppa Rocket Juice & The Moon besto av Albarn, Flea (Red Hot Chili Peppers) og Tony Allen. De ga ut Rocket Juice & The Moon i 2012.Damon Albarns første soloalbum i eget navn, Everyday Robots, kom i 2014. Oppfølgeren The Nearer The Fountain, More Pure The Stream Flows kom i 2021. Comeback Graham Coxon hadde sluttet i 2002 for å satse solo, men vendte tilbake i 2009 i anledning Blurs første turné på seks år. I 2010 ga de ut singlen Fool's Day. I 2012 kom livealbumet Parklive, og i 2015 studioalbumet The Magic Whip. Les mer i Store norske leksikon rock britpop Eksterne lenker Blur